CELEX: 32019D1941
Language: bg
Date: 2019-11-18 00:00:00
Title: Решение (ЕС) 2019/1941 на Съвета от 18 ноември 2019 година за позицията, която трябва да се заеме от името на Европейския съюз в рамките на Комитета по СИП, създаден с Временното споразумение за икономическо партньорство между Европейската общност и нейните държави членки, от една страна, и страната по споразумението Централна Африка, от друга страна, по отношение на приемането на списъка с арбитри

25.11.2019   
               
               
                  BG
               
               
                  Официален вестник на Европейския съюз
               
               
                  L 303/26
               
            
         РЕШЕНИЕ (ЕС) 2019/1941 НА СЪВЕТА
         от 18 ноември 2019 година
         за позицията, която трябва да се заеме от името на Европейския съюз в рамките на Комитета по СИП, създаден с Временното споразумение за икономическо партньорство между Европейската общност и нейните държави членки, от една страна, и страната по споразумението Централна Африка, от друга страна, по отношение на приемането на списъка с арбитри
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Временното споразумение за икономическо партньорство между Европейската общност и нейните държави членки, от една страна, и страната по споразумението Централна Африка, от друга страна („Споразумението“) (1) беше подписано от името на Европейския съюз („Съюза“) съгласно Решение 2009/152/ЕО на Съвета (2) и се прилага временно от 4 август 2014 г.
                  
               
                     (2)
                  
                  
                     Съгласнос член 85, параграф 1 от Споразумението Комитетът по СИП трябва да състави списък с лица, които желаят и са способни да изпълняват функциите на арбитри.
                  
               
                     (3)
                  
                  
                     На следващото си годишно заседание, се очаква Комитетът по СИП да приеме решение за установяване на списъка на лицата, които желаят и са способни да изпълняват функциите на арбитри.
                  
               
                     (4)
                  
                  
                     Целесъобразно е да се определи позицията, която трябва да се заеме от името на Съюза в рамките на Комитета по СИП във връзка с приемането на предвиденото решение, тъй като решението ще бъде обвързващо за Съюза.
                  
               
                     (5)
                  
                  
                     Позицията на Съюза в рамките на Комитета по СИП следва да се основава на приложения проект на решение,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Комитета по СИП, създаден с Временното споразумение за икономическо партньорство между Европейската общност и нейните държави членки, от една страна, и страната по споразумението Централна Африка, от друга страна, се основава на приложения към настоящото решение проект на решение на Комитета по СИП за приемане на списъка на арбитрите.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 18 ноември 2019 година.
            
               
                  За Съвета
               
               
                  Председател
               
               J. LEPPÄ
            
         
         
            (1)  ОВ L 57, 28.2.2009 г., стр. 2.
         
            (2)  Решение 2009/152/ЕО на Съвета от 20 ноември 2008 г. за подписване и временно прилагане на Временно споразумение за икономическо партньорство между Европейската общност и нейните държави-членки, от една страна, и страната по споразумението Централна Африка, от друга страна (ОВ L 57, 28.2.2009 г., стр. 1).
      
      
         
            ПРОЕКТ НА
            РЕШЕНИЕ № …/2019 НА КОМИТЕТА ПО СИП
            създаден с Временното споразумение за икономическо партньорство между Европейската общност и нейните държави членки, от една страна, и страната по споразумението Централна Африка, от друга страна
            от …
            за приемане на списъка на арбитрите
            КОМИТЕТЪТ ПО СИП,
            като взе предвид Временното споразумение за икономическо партньорство между Европейската общност и нейните държави членки, от една страна, и страната по споразумението Централна Африка, от друга страна (наричано по-нататък „Споразумението“), подписано в Брюксел на 22 януари 2009 г., и което се прилага временно от 4 август 2014 г., и по-специално член 85, параграф 1 от него,
            като има предвид, че:
            
                        (1)
                     
                     
                        По смисъла на Споразумението и на настоящото решение страната по споразумението Централна Африка се състои от Република Камерун.
                     
                  
                        (2)
                     
                     
                        В Споразумението се предвижда, че Комитетът по СИП съставя списък с 15 физически лица, които желаят и са способни да изпълняват функциите на арбитри при уреждането на спорове, които може да възникнат между страните,
                     
                  ПРИЕ НАСТОЯЩОТО РЕШЕНИЕ:
            
               Член 1
               
                  1.   Списъкът с петнадесет физически лица, които желаят и са способни да изпълняват функциите на арбитри, е създаден в съответствие с член 85, параграф 1 на Споразумението и се съдържа в приложението към настоящото решение.
               
               
                  2.   Списъкът с арбитри, посочен в параграф 1, е изготвен, без да се засягат специалните правила, предвидени в Споразумението или във връзка с които може да бъде взето решение от Комитета по СИП.
               
            
            
               Член 2
               Списъкът с арбитри, посочен в параграф 1, може да бъде изменян с решение на Комитета по СИП, взето в съответствие с член 92, параграф 4 от Споразумението.
            
            
               Член 3
               Настоящото решение влиза в сила в деня на подписването му.
            
            
               Съставено в ….
               
                  
                     За Република Камерун
                  
                  
                     ….
                  
               
               
                  
                     За Европейския съюз
                  
                  
                     ….
                  
               
            
         
      
      
         
            ПРИЛОЖЕНИЕ
            
               Списък на арбитрите (член 85, параграф 1 на Споразумението)
            
            Арбитри, избрани от страната по споразумението Централна Африка (Камерун):
            
                         
                     
                     
                        г-жа Mildred Alugu BEJUKA – Камерун
                     
                  
                         
                     
                     
                        г-н Jean Michel MBOCK BIUMLA – Камерун
                     
                  
                         
                     
                     
                        г-н Henri-Désiré MODI KOKO BEBEY – Камерун
                     
                  
                         
                     
                     
                        г-н David NYAMSI – Камерун
                     
                  
                         
                     
                     
                        г-н Sadjo OUSMANOU – Камерун
                     
                  Арбитри, избрани от страната по споразумението Европейски съюз:
            
                         
                     
                     
                        г-н Jacques BOURGEOIS – Белгия
                     
                  
                         
                     
                     
                        г-н Claus – Dieter EHLERMANN – Германия
                     
                  
                         
                     
                     
                        г-н Pieter Jan KUIJPER – Нидерландия
                     
                  
                         
                     
                     
                        г-н Giorgio SACERDOTI – Италия
                     
                  
                         
                     
                     
                        г-н Ramon TORRENT – Испания
                     
                  Арбитри, избрани съвместно от двете страни:
            
                         
                     
                     
                        г-н Thomas COTTIER – Швейцария
                     
                  
                         
                     
                     
                        г-н Fabien GÉLINAS – Канада
                     
                  
                         
                     
                     
                        г-жа Merit E. JANOW – Съединени щати
                     
                  
                         
                     
                     
                        г-жа Anna KOUYATE – Мали
                     
                  
                         
                     
                     
                        г-н Helge SELAND – Норвегия